**Приложение № 4** към чл. 8а, ал. 1

*от Наредба за условията и реда за извършване на екологична оценка на планове и програми (Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г.)*

ДО

ДИРЕКТОРА НА РИОСВ ПЛОВДИВ

ИСКАНЕ

за преценяване на необходимостта от извършване на екологична оценка (ЕО)

от **Инж. Пенка Йотова Ганева– Кмет на Община Хисаря**

(име, фирма, длъжност)

УВАЖАЕМИ Г-Н ДИРЕКТОР,

Моля да ми бъде издадено решение за преценяване на необходимостта от екологична оценка на **Програма за опазване на околната среда 2021 - 2027 г.**

(наименование на плана/програмата)

Във връзка с това предоставям следната информация по **чл. 8а, ал. 1** от Наредбата за условията и реда за извършване на екологична оценка на планове и програми:

2. Обща информация за предложения план/програма

а) Основание за изготвяне на плана/програмата - нормативен или административен акт

Съгласно нормативните изисквания на: 81, ал. 1 от Закона за опазване на оклоната среда /ЗООС/ и чл. 2, ал. 2, т. 2 от Наредба за условията и реда за извършване на екологична оценка на планове и порграми /Наредба за ЕО/

б) Период на действие и етапи на изпълнение на плана/програмата

**Програма за опазване на околната среда 2021 - 2027 г.** e разработена за периода 2021-2027 г.

в) Териториален обхват (транснационален, национален, регионален, областен, общински, за по-малки територии) с посочване на съответните области и общини

Програмата е разработена за цялата територия на община Хисаря и засяга единствено територията на община Хисаря, област Пловдив.

г) Засегнати елементи от Националната екологична мрежа (НЕМ)

*В общината са обявени 4 защитени местности по Закона за защитените територии:*

-Защитена местност „Барикадите”

Обявена за „Историческо място‖ по Закона за защита на природата със Заповед № 77 от 03.02.1986 г. на КОПС, публ. В ДВ бр. 77/1986 г. Прекатегоризация по ЗЗТ е извършена със Заповед № РД-332 от 31.03.2003 г. На МОС, обн. бр. 42/2003 на Държавен вестник . Заема площ от ха в землището село Старосел, Община Хисаря, Област Пловдив и град Копривщица, област София. Опазва вековна букова гора и характерен ландшафт с широколистни горски и ливадни съобщества.

Стопанисва се и се охранява от ДГС – Хисар и ДГС – Копривщица, под контрола на РИОСВ – Пловдив и РИОСВ – София.

-Защитена местност „Герена”

Обявена със Заповед № РД-933 от 28.12.2007 г на МОСВ, публ. в ДВ бр. 8/2008 г. Заема площ от 1.08 ха в землището на село Паничери, Община Хисаря, Област Пловдив.

Опазва местообитание на защитен животински вид - гнездова колония на сива чапла (*Ardea cinerea*), изградена в тополово насаждение, намиращо се в сервитута на напоителен канал.

До 2007 г. гнездовата чаплова колония е била изградена в короните на дванадесет защитени вековни дъбови дървета, намиращи се в ливадите под язовир „Герена‖, с.Паничери. В последствие, след изсъхване на вековните дървета, чаплите изграждат гнездата си върху тополовите дървета до напоителен канал, поради което площта, в която е изградена новата чаплова колония е обявена за защитена местност.

Сивата чапла, заради чиято гнездова колония е обявена защитената местност, е защитен животински вид съгласно Закона за биологичнота разнообразие. Интерес представлява и гнездовата колония на испанско врабче (*Passer hispaniolensis*), също защитен вид, изградена между гнездата на чаплите.

 - Защитена местност „Дъбита- конска поляна“

 Обявена със Заповед № 4526 от 17.11.1975 г.на МГОПС, публ. В ДВ бр. 98/1975 г. Заема площ от 292.4 ха в землището село Кръстевич, Община Хисаря, Област Пловдив.

Въведени са промени в режима на дейностите със Заповед № РД-279 от 02.04.2012 г. На МОСВ, обн. В Държавен вестник бр. 38/2012 и в площта - актуализация със Заповед № РД-279 от 02.04.2012 г. На МОСВ, обн. ДВ бр. 38/2012 г.

Опазва естествена дъбово-букова гора, с наличие на голям брой вековни дървета.

Територията обхваща вековна букова и дъбова гора, охранявана и стопанисвана от Държавно горско стопанство. Хисар под контрола на РИОСВ-Пловдив.

Доминиращи представители на херпетофауната са голямата крастава жаба (*Bufo bufo*) и зеленият гущер (*Lacerta viridis*). От установените 30 вида гнездящи птици най- често се срещат обикновена чинка (*Fringila coelebs*), кос (*Turdus merula*), червеношийка (*Erithacus rubecula*), голям синигер (*Parus major*), поен дрозд (*Turdus philomelus*), голям пъстър кълвач (*Picoides major*), имелов дрозд (*Turdus viscivorus*), беловрата мухоловка (*Muscicapa albicollis*) и градинска червеноопашка (*Phoenicurus phoenicurus*). В откритите терени като гнездящи се срещат горска чучулига (*Lululla arborea*) и горска бъбрица (*Anthus trivialis*).

 - Защитена местност „Чивира”

Обявена със Заповед № 356 от 05.02.1966 г.на МГГП, публ. В ДВ бр. 30/1966 г. Заема площ от 88.49 ха в землищата на селата Кръстевич, община Хисаря и Каравелово, община Карлово, Област Пловдив.

Прекатегоризирана е със Заповед № РД-326 от 31.03.2003 г. На МОСВ, ДВ бр. 42/2003 г.Въведени са промени в режима на дейностите със Заповед № РД-934 на МОСВ от 28.12.2007 г., ДВ, бр. 9/2008 г. и в площта - актуализация със Заповед № РД-934 на МОСВ от 28.12.2007 г., ДВ, бр. 9/2008 Опазва вековна букова гора и характерен ландшафт с широколистни горски и ливадни съобщества.

Стопанисва се и се охранява от ДГС – Хисар и ДГС – Карлово, под контрола на РИОСВ – Пловдив.

Районът е богат на предложения за обявяване на обекти по европейската мрежа от защитени зони НАТУРА 2000, предназначена за защита на видове и местообитания, описани в приложенията на Директива 92/43/ЕЕС за опазване на природните местообитания и дивата флора и фауна и по Директива 79/409/ЕЕС за опазване на дивите птици.

*Защитените зони по Директива 92/43/ЕЕС (за местообитанията) от Националната екологична мрежа, в частта й за защитените зони по чл.6, ал.1, т.1 и 2 от ЗБР са:*

- „Река Пясъчник”

Записана с идентификационен код BG0000444 и с площ от 1879.97 ха. Предмет на опазване са два типа местообитания, включени в Приложение 1 на Директива 92/43/ и в Приложение №1 на Закона за биологичното разнообразие и 17 вида с висок природозащитен статус – 5 безгръбначни, 2 риби, два вида земноводни, 4 влечуги и 6 вида бозайници.

 - „Попинци“ (BG0001039)

 С площ от 20906.72 ха. Предмет на опазване са 15 типа местообитания, включени в Приложение 1 на Директива 92/43/ и в Приложение №1 на

Закона за биологичното разнообразие, 8 безгръбначни, 2 риби, 2 вида земноводни, 3 вида влечуги и 9 вида бозайници.

 - „Средна гора“ (BG0001389)

С площ от 110373.64 ха. Предмет на опазване са 18 типа местообитания, включени в Приложение 1 на Директива 92/43/ и в Приложение №1 на Закона за биологичното разнообразие, два вида растения, 13 безгръбначни, 3 риби, 2 вида земноводни, 4 вида влечуги и 16 вида бозайници.

*Защитени зони по чл.6, ал.1, т.3 и 4 от Закона за биологичното разнообразие, изграждани по европейската програма Натура 2000, в частта й за опазване на местообитанията на птиците по Директива 79/409/ЕЕС.*

- „Средна гора“ (BG0002054)

 С площ от 990 623,947 дка, обявена със Заповед № РД-273/30.03.2012 година на МОСВ (ДВ бр. 32/2012 г.). Предмет на опазване са 37 вида птици по чл. 6, ал.1, т.3 от Закона за биологичното разнообразие и 8 вида по чл. 6, ал.1, т.4.

- „Язовир Пясъчник“ (BG0002010)

 С площ от 31 783,187 дка, обявена със Заповед № РД-574/08.09.2008 година на МОСВ (ДВ бр. 85/2008 г.). Предмет на опазване са 54 вида птици по чл. 6, ал.1, т.3 от Закона за биологичното разнообразие и 53 вида по чл. 6, ал.1, т.4.

- „Река Стряма“

 Записана с идентификационен код BG0000429 и с площ от 4078.38

Предмет на опазване са 5 типа местообитания, включени в Приложение 1 на Директива 92/43/ и в Приложение №1 на Закона за биологичното разнообразие и 34 вида с висок природозащитен статус – 7 безгръбначни, 4 риби, 3 вида земноводни, 4 влечуги и 17 вида бозайници

д) Основни цели на плана/програмата

**Основните задачи**, които се поставят с Програмата, са свързани с актуалните проблеми по опазване на средата, бъдещите инициативи за снижаване на вредните последици от човешката дейност, както и изготвяне на работен план, съдържащ схеми и организация на изпълнение, начини на финансиране, отговорни звена, методи за контрол, превантивни дейности и др. В ПООС се поставят и задачи за интегриране на икономическите и социалните цели с тези по опазването на околната среда при планиране на общинските дейности и създаването на оптимална екологична обстановка с траен ефект за обществото.

**Целите на програмата** се свеждат до следното:

* Акцентиране върху най-важните екологични проблеми на общината;
* Сравняване и привеждане в унисон с националните и европейски приоритети;
* Обвързване на бъдещите проекти на общинска администрация и дейностите в програмата с националните, световни тенденции и стратегии по управление на околната среда;
* Създаване на организация за насочване на силите на общинските и държавни органи, частния и държавен бизнес, граждански сдружения, научни организации и гражданството към изпълнение на заложените в плана приоритетни мерки или за предотвратяване на нови замърсявания;
* Откриване на източници за финансиране (национални и международни програми, европейски фондове и др.).

Програмата се основава на следните **основни принципи**:

*Устойчиво развитие*

Устойчивото развитие се дефинира като развитие, което „посреща потребностите на настоящото поколение без да е в ущърб на възможността бъдещите поколения да посрещнат собствените си нужди”. То се постига посредством осъществяването на политики, при които се хармонизират и интегрират икономическото, социалното развитие и опазването на околната среда, като се предотвратяват бъдещи замърсявания и се съхранява биологичното разнообразие.

*Опазване на природните ресурси*

Постигането на целите на устойчивото развитие изисква съблюдаването на принципа устойчиво използване на природните ресурси и принципа на заменяемост. Природните ресурси следва да се използват при условия и по начини, при които да се съхраняват екосистемите и присъщото им минерално, биологично и ландшафтно разнообразие. Моделите на потребление на възобновяеми ресурси следва да гарантират тяхното непрекъснато и ефективно обновяване, както и запазване и подобряване на качеството им.

*Принцип на превенцията и предпазливостта*

Необходимо е да се даде предимство на предотвратяването на замърсяванията за сметка на отстраняването на екологичните щети, причинени от тях. Дейности, които съгласно принципа на предпазливостта, представляват потенциална заплаха за околната среда и човешкото здраве следва да се избягват.

Всяка една дейност трябва да се планира и осъществява така, че:

* да причинява минимални изменения на околната среда
* да създава най-малък риск за околната среда и човешкото здраве
* да се редуцира до възможния минимум използването на суровини и енергия при производството, дистрибуцията и потреблението на стоки и материали
* да осигурява възможности за рециклиране, повторно използване и/или извличане на вторични суровини и енергия от отпадъците, генерирани от потреблението на продуктите
* да се предотвратяват и ограничават отрицателните ефекти върху околната среда още при източника на замърсяване

Принципът на предпазливостта се прилага посредством оценка на въздействието върху околната среда и използване на най-добрите налични технологии. Липсата на сигурни научни данни не следва да бъде възприемана като основание за непредприемане на мерки за предотвратяване на деградацията на околната среда, в случаи на потенциални или съществуващи въздействия върху нея.

*Интегриране на политиката по опазване на околната среда в секторните и регионалните политики*

Според този принцип е необходимо изискванията за опазване на околната среда да бъдат интегрирани в секторните политики и в тези на национално, регионално и местно равнище.

*Субсидиарност на политиките*

Този принцип се основава на децентрализиране на процеса на вземане на решения. Необходимо е все повече компетенции и отговорности да бъдат трансферирани в посока от централно към регионално и местно равнище. Органите на регионалното и местното управление са по-близо до проблемите и в някои случаи до правилните решения за справянето с тях.

*Замърсителят плаща за причинените вреди*

Замърсителят заплаща глоби и такси, ако извършваните от него дейности причиняват или могат да причинят натиск върху околната среда, или ако произвежда, използва или търгува със суровини, полуфабрикати и готови продукти, съдържащи материали, увреждащи околната среда. Замърсителят трябва да поеме екологичните разходи, за предприемане на превантивни мерки, ако в резултат на дейността му е възникнала непосредствена заплаха за екологични щети, както и за оздравителни мерки при настъпване на екологични щети.

*Прилагане на чисти технологии*

Необходимо е да се насърчава въвеждането на „чисти технологии” и постепенно да се преустановява използването на технологии, които причиняват вредни въздействия върху околната среда. Следва да се прилагат „най-добри налични техники” в индустрията и енергетиката по смисъла на Директива 96/61/ЕС за комплексно предотвратяване и контрол на замърсяването, както и „добри земеделски практики” в селското стопанство, съгласно дефиницията на Организацията за прехрана и земеделие на ООН (FAO).

*Използване на икономически инструменти за опазване и подобряване състоянието на околната среда*

Икономическите инструменти, които се използват за целите на екологичната политика е необходимо да включват стимули за въвеждане на съобразени с опазването на околната среда технологии, иновации, дейности и практики, и да предвиждат постепенно премахване на субсидии, които подкрепят дейности, причиняващи вредни въздействия върху околната среда.

*Потребителят плаща*

Всеки, който ползва природни ресурси и услуги следва да заплаща реалната цена за тях и да покрие разходите за възстановяването им.

*Споделена отговорност*

Всички страни, които носят отговорност за замърсяване на околната среда трябва да участват в разрешаването на възникналите екологични проблеми.

*Достъп до информация за околната среда*

Компетентните органи следва да предоставят на обществеността информация за околната среда. Всеки има право на достъп до наличната информация за околна среда, без да е необходимо да доказва конкретен интерес.

*Участие на обществеността във вземането на решения и достъп до правосъдие по въпроси на околната среда*

На обществеността следва да бъде осигурена възможност да участва в процеса на вземането на решения за околната среда, както и да й бъде осигурен ефективен достъп до правосъдие по въпроси на околната среда.

В тази връзка, ПООС на община Хисаря съдържат раздели, които са обособени по компоненти и фактори на околната среда и следват както разпоредбите на специалните закони по околна среда, така и другите национални планове и програми, които се приемат в отделните сектори, като въздух, води, почви, отпадъци, шум. Поставен е акцент върху използването в максимална степен на наличните и потенциални благоприятни възможности, оползотворяването на природните ресурси чрез неутрализиране на заплахите, които средата поставя:

* преустановяване замърсяването на водите и почвите - изграждане на канализационни системи и съоръжения за пречистване на отпадъчните води;
* подобряване състоянието на екосистемите и биологичното разнообразие;
* развиване на екологосъобразно земеделие и отстраняване на факторите, водещи до деградация на почвите и влошаване на агротехническите им показатели;
* разширяване и усъвършенстване на системата за управление на отпадъците;
* намаляване замърсяването на атмосферния въздух и ограничаване на шумовите емисии.

Програмата за опазване на околната среда на община Хисаря 2021-2027 г. е документ с отворен статут, с възможност за периодично допълване, доразвиване и разширяване на обхвата, в съответствие с настъпилите промени в приоритетите на Община Хисаря, в екологичното законодателство и в стратегическото развитие на държавата, засягащо общината.

Избраният подход за разработването на Програмата съответства на одобрените от Висшия експертен съвет на МОСВ методически указания. Основният използван инструментариум в разработката е стратегическото планиране, почиващо на социално-икономически, целеви, проблемен и SWOT анализи. ПООС поставя началото за решаване на екологичните проблеми, натрупани през последните години, чрез привличане на всички заинтересовани страни за участие с цел предприемане на действия за отстраняването им.

е) Финансиране на плана/програмата (държавен, общински бюджет или международни програми, други финансови институции)

Изпълнението на заложените дейности в Програмата за опазване на околната среда 2021-2027 ще се финансира от: общинския бюджет, държавния бюджет, Оперативните програми на ЕС за програмен период 2021 – 2027 г. и други източници.

ж) Срокове и етапи на изготвянето на плана/програмата и наличие (нормативно регламентирано) на изискване за обществено обсъждане или друга процедурна форма за участие на обществеността

При разработването на Програмата за опазване на околната среда 2021-2027 е проведено проучване, чрез публикуване на сайта на община Хисаря. Програмата е публикувана на сайта на Община Хисаря на 01.06.2021 г.

3. Информация за органа, отговорен за прилагането на плана/програмата

Координиращ орган за наблюдение и оценка на изпълнението на ПООС 2021-2027 г. е РИОСВ - Пловдив. Орган за контрол по изпълнение на Програмата е Общинският съвет.

Кметът на общината информира ежегодно Общинския съвет и обществеността за изпълнението на програмата през предходната календарна година. За целта се изготвя Отчет за изпълнение на Програмата за предходната година, който се представя **в срок до 31 март** и се публикува на Интернет страницата на общината. Копие от отчета се изпраща на РИОСВ – Пловдив /ИАОС/. Препоръчва се Годишният доклад да съдържа информация за: Същността на общинската политика за опазване на околната среда; Напредъка по изпълнението на целите, приоритетите и мерките; Възникналите проблеми и предприетите мерки за тяхното решаване; Осъществените мероприятия за осигуряване на информация и публичност на действията по изпълнение на политиката.

4. Орган за приемане/одобряване/утвърждаване на плана/програмата

Органът отговорен за приемане/одобряване на ПООС е Общински съвет – Хисаря

5. (не е задължително за попълване)

Моля да бъде допуснато извършването само на екологична оценка (ЕО)/В случаите по чл. 91, ал. 2 от Закона за опазване на околната среда (ЗООС), когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 от ЗООС поради следните основания (мотиви):

………………………………………………………………………………………………………..........………………………………………………………………………………………………………..........

Приложение:

А. Информация по чл. 8а, ал. 2 от Наредбата за условията и реда за извършване на екологична оценка на планове и програми:

1. Характеристика на плана/програмата относно:

а) инвестиционните предложения по приложение № 1 към чл. 92, т. 1 и приложение № 2 към чл. 93, ал. 1, т. 1 и 2 към ЗООС и/или други инвестиционни предложения с предполагаемо значително въздействие върху околната среда, спрямо които предлаганият план/програма определя критерии, нормативи и други ръководни условия от значение за бъдещото им разрешаване или одобряване по отношение на местоположение, характер, мащабност и експлоатационни условия:

С реализацията на предвидените мерки и дейности в Програмата за опазване на околната среда на община Хисаря 2021-2027 г. не се очакват отрицателни въздействия върху околната среда в рамките на територията на общината и/или извън нея. Съществуват редица предпоставки за подобряване на екологичните характеристики на целевата територия, включително опазване на човешкото здраве след изпълнението на ПООС.

Програмата за реализация на ПООС не съдържа инвестиционните предложения, попадащи в обхата на Приложение № 1 към чл. 92, т. 1 и Приложение № 2 към чл. 93, ал. 1, т. 1 и 2 към ЗООС и/или други инвестиционни предложения с предполагаемо значително въздействие върху околната среда.

При изпълнението на конкретни проекти и дейности, които попадат в обхвата на ЗООС и поднормативните актове към него, ще бъдат спазени всички необходими процедури по съгласуване и издаване на ОВОС или преценка за необходимостта от ОВОС още на етапа на инвестиционно проектиране и/или кандидатстване за финансиране по съответната програма.

Постигането на целите заложени в настоящата програма само по себе си е следваща стъпка към систематичното решаване на екологичните проблеми в Община Хисаря.

Основните цели, включени в ПООС на община Хисаря за периода 2021-2027 г. ще допренесат за постигане на посоката на развитие на политиката на общината в областта на опазване на околната среда през следващите няколко години, и са база за бъдещата стратегия за устойчиво развитие на общината.

**Специфична цел № 1: Опазване на водите и водните обекти и развитие на водоснабдителната инфраструктура**

|  |  |  |  |  |  |
| --- | --- | --- | --- | --- | --- |
| **Мерки** | **Дейности/Проекти** | **Бюджет****(хил.лева)** | **Отговорна институция** | **Срок**  | **Източници на финансиране** |
| **1** | **2** | **3** | **4** | **5** | **6** |
| Мярка 1.1: Обезпечаване на добро състояние и управление на водните ресурси на територията на общината | 1.1.1. Изготвяне на инвестиционен проект във фаза работен проект за включване на нов водоизточник във водоснабдителната система на с. Кръстевич, oбщина Хисаря  | 100 | Община | 2021 – 2027  | МОСВ, ПУДООС, ДБ, Общински бюджет, ФЛАГ и др. |
| 1.1.2. Подмяна на водопроводната мрежа на и изграждане на битова и дъждовна канализация на с. Паничери | 5000 | Община | 2021 – 2027  | МОСВ, ПУДООС, ДБ, Общински бюджет, ФЛАГ и др. |
| 1.1.3. Ремонти на водопроводна мрежа в гр. Хисаря  | 200 | ОбщинаВ и К  | 2021 – 2027  | МОСВ, ОПОС, СПРЗСР, ДБ, Общински бюджет, ФЛАГ и др. |
| 1.1.4. Изграждане на битова и дъждовна канализация и ПСОВ на с. Старосел, община Хисаря  | 3000 | ОбщинаВ и К  | 2021 – 2025  | МОСВ, НПВУ, СПРЗСР, ДБ, Общински бюджет, ФЛАГ и др. |
| 1.1.5. Изграждане на битова и дъждовна канализация на с. Красново, община Хисаря  | 2000 | Община | 2021 – 2027 | МОСВ, НПВУ, СПРЗСР, ДБ, Общински бюджет, ФЛАГ и др. |
| 1.1.6. Подобряване на водопроводната мрежа, изграждане на канализация и ПСОВ в населени места, незасегнати от модернизация на ВиК инфраструктурата до 2020 г. | 2000 | Община | 2021 – 2027 | МОСВ, НПВУ, СПРЗСР, ДБ, Общински бюджет, ФЛАГ и др. |
| 1.1.7. Въвеждане на алтернативни технологии за пречистване на битови отпадъчни води в малките населени места.  | 100 | Община | 2021 – 2027  | МОСВ, ДБ, Общински бюджет и др. |
| 1.1.8. Осъществяване на постоянен и периодичен мониторинг относно качествата на подаваната питейна вода на територията на Община Хисаря. | - | „В и К” РЗИ  | 2021 – 2027 | „В и К” РЗИ  |
| **ОБЩО ЗА МЯРКА 1.1.**  | **12400** |  |  |  |
| Мярка 1.2: Превенция и управление на риска от наводнения и други природни бедствия | 1.2.1. Почистване, брегоукрепване и корекция на речни корита в община Хисаря | 3000 | Община | 2021 – 2027  | ОПОС,ПУДООС, ДБ, Общински бюджет и др. |
| 1.2.2. Разработване на План за действие при природни бедствия и аварии | 5 | Община | 2021 – 2027  | Общински бюджет и др. |
| 1.2.3. Превенция и управление на риска от наводнения и свлачища | 100 | Община | 2021 – 2027  | ОПОС,ПУДООС, ДБ, Общински бюджет и др. |
| 1.2.4. Картиране на уязвимите от наводнения зони в общината | 10 | Община  | 2021 – 2027 | ДБ, Общински бюджет |
| 1.2.5. Доставка и въвеждане в експлоатация на съоръжения, оборудване и превозни средства за предотвратяване и борба с горски пожари и пожари в населените места | 500 | Община | 2021 – 2027 | ОПОС, СПРЗСР, ДБ, Общински бюджет |
| 1.2.6. Изграждане на система за предупреждение, наблюдение, прогнозиране и сигнализиране във връзка с климатичните изменения  | 200 | Община | 2021 – 2027 | ОПОС, МОСВ, ДБ, Общински бюджет |
| 1.2.7. Залесяване/създаване на нови горски насаждения, включително за ограничаване на ерозията | 500 | Община, ДГС, частни собственици на гори | 2021 – 2027 | СПРЗСР, ДБ, Общински бюджет, Частни инвестиции |
| **ОБЩО ЗА МЯРКА 1.2.** | **4315** |  |  |  |
| **ОБЩО ЗА СПЕЦИФИЧНА ЦЕЛ 1:** | **16715** |  |  |  |

**Специфична цел №2: Устойчиво управление на отпадъците**

|  |  |  |  |  |  |
| --- | --- | --- | --- | --- | --- |
| **Мерки** | **Дейности/Проекти** | **Бюджет****(хил.лева)** | **Отговорна институция** | **Срок**  | **Източници на финансиране** |
| **1** | **2** | **3** | **4** | **5** | **6** |
| Мярка 2.1: Предотвратяване и намаляване на образуването на отпадъци  | 2.1.1. Организиране на информационни кампании за ползите от разделно събиране на рециклируемите отпадъци  | 10 | Община имедии | постоянен до 2027 г. | Общински бюджет и др. |
| 2.1.2. Разяснителна кампания сред населението, живеещо в селата за ползите от фамилното компостиране | 10 | Община имедии | постоянен до 2027 г. | Общински бюджет и др. |
| 2.1.3. Съставяне на регистър на всички производствени фирми и туристически обекти на територията на общината и създаване на база данни за отделяните производствени и битови отпадъци от тях | 2 | Община ипредприятия | постоянен до 2027 г. | Общински, бюджет и др.източници |
| 2.1.4. Пилотно въвеждане на намален размер на такса „Битови отпадъци” за домакинствата, които прилагат домашно компостиране | - | ОбщинаОбщински съвет | 2021-2027 | - |
| 2.1.5. Извършване на актуален Морфологичен анализ на смесените битови отпадъци към 2024 г. | 10 | Община | 2024 | Общински бюджет, ДБ и др. |
| **ОБЩО ЗА МЯРКА 2.1.** | **32** |  |  |  |
| Мярка 2.2: Увеличаване на количествата рециклирани и оползотворени отпадъци и Прилагане на Стратегията и плана за действие за преход към кръгова икономика на Република България за периода 2021 – 2027 г.  | 2.2.1. Разширяване и оптимизиране на системата за разделно събиране на отпадъци от опаковки във всички населени места на общината | 100 | Община,Организация по оползотворяване на отпадъци  | 2021-2027 | Организация по оползотворяване на отпадъци от опаковки, Общински бюджет и др. |
| 2.2.2. Развитие на системата за събиране на масово разпространени опасни отпадъци от домакинствата /луминисцентни лампи, батерии, акумулатори и отработени масла електрически и електронни уреди и др./ | 50 | Община | 2021-2027 | Общински бюджетОтчисления по чл.64 от ЗУООПОС |
| 2.2.3. Изграждане на общинска компостираща инсталация на площ от 10 000 кв.м. в землището на село Михилци, местността Дивовец, с годишен капацитет за третиране на 2 900 тона отпадък. | 3373 | Община | 2021-2022 | ОПОС 2014-2020 |
| 2.2.4. Ежегодна експлоатация и поддръжка на общинска открита инсталация за компостиране  | 100 | Община | 2022-2027 | Общински бюджетОтчисления по чл.64 от ЗУООПОС |
| 2.2.5. Закупуване на компостери за домашно компостиране и реализиране на пилотни проекти по населени места с увеличаване броя на обхванатите домакинства | 50 | Община | 2021-2027 | Общински бюджетОтчисления по чл.64 от ЗУООПОС,ПУДООС и др. |
| 2.2.6. Закупуване на контейнери за разделно събиране на растителни и биоотпадъци | 50 | Община | 2021-2022 | Общински бюджетОтчисления по чл.64 от ЗУО |
| 2.2.7. Закупуване на МПС за извозване на разделно събраните растителни и биоотпадъци за компостиране на общинската инсталация | 100 | Община | 2021-2022 | ОПОС 2021-2027ПУДООСОтчисления по чл.64 от ЗУООбщински бюджет |
| 2.2.8. Подготовка и реализация на проект за изграждане на общинска инсталация за третиране на строителни отпадъци  | 350 | Община | 2021-2025 | Общински бюджетОтчисления по чл.64 от ЗУООПОС |
| 2.2.9. Ежегодна експлоатация и поддръжка на общинска инсталация за третиране на строителни отпадъци | 50 | Община | 2025-2027 | Общински бюджетОтчисления по чл.64 от ЗУООПОС |
| 2.2.9. Отреждане и предоставяне на временни площадки в населените места на общината, на които гражданите да могат да оставят разделно събрани строителни отпадъци от малки ремонтни дейности. | 20 | Общинска администрация и Държавни администрации | 2021-2027 | Общински бюджет, ПУДООС,и други |
| 2.2.10. Организиране на информационни кампании за ползите от разделно събиране на рециклируемите отпадъци | 5 | Община | 2021-2027 | Общински бюджети други |
| **ОБЩО ЗА МЯРКА 2.2.** | **4248** |  |  |  |
| Мярка 2.3: Подобряване на организацията по разделяне, временно съхранение, събиране и транспортиране и екологосъобразно обезвреждане на отпадъците | 2.3.1. Участие в регионалната система за управление на отпадъците - регион Карлово | - | РСУО | 2021-2027 | РСУО „Карлово”, МОСВ |
| 2.3.2. Рекултивация, следексплоатационни грижи и мониторинг на старото общинско депо „Кочи камък” в землището на село Михилци | 1000 | Община | 2021-2025 | ПУДООС, Общински бюджет |
| 2.3.3. Поставяне на видеонаблюдение и контрол на критичните точки за образуване на нерегламентирани сметища | 30 | Община | 2021-2023 | Общински бюджет, Държавен бюджет, МОСВ |
| 2.3.4. Подновяване на амортизираните съдове за смет /закупуване на нови/, обновяване и техническа поддръжка на транспортните средства за извозване на отпадъци | 200 | ОП ЧОСР | 2021-2027 | Общински бюджет |
| 2.3.5. Изграждане на система за управление на животински отпадъци | 2 | Община | 2021-2027 | Общински бюджет, МОСВ |
| **ОБЩО ЗА МЯРКА 2.3.** | **1232** |  |  |  |
| Мярка 2.4: Нормативно регулиране и укрепване на административния капацитет на Общината за управление на отпадъците | 2.4.1. Приемане на промени в общинската нормативна уредба съобразно развитието и изискванията на европейското, националното законодателство и местните политики за отпадъци | - | - | 2021-2027 | - |
| 2.4.2. Обучения на служители в ОА и други общински звена по теми за управление на отпадъците | 2 | Община, МОСВ, НСОРБ | 2021-2027 | Общински бюджет, Държавен бюджет и др.  |
| 2.4.3. Изграждане на единна информационна система за управление на отпадъците, която да осигурява възможност за събиране, съхранение и обработка на данните | 5 | Община | 2021-2027 | Общински бюджет и др. източници |
| 2.4.4. Изготвяне и публикуване на годишен отчет по изпълнение на дейностите заложени в Програмата за управление на отпадъците  | - | Община | Постоянен веднъж годишно до 31 март | - |
| **ОБЩО ЗА МЯРКА 2.4.** | **7** |  |  |  |
| Мярка 2.5: Участие на обществеността и превръщането й в ключов фактор при прилагане на йерархията на управление на отпадъците  | 2.5.1. Публикуване на обяви за консултации, срещи, обществени обсъждания и други в процеса на вземане на решения по общински нормативни актове и документи в областта на отпадъците | - | Община  | 2021-2027 | - |
| 2.5.2. Провеждане на информационни и разяснителни кампании и издаване на информационни материали за разделно събиране и подобряване на управлението на битовите отпадъци като ресурси в съответствие с мерките, предвидени в общинската програма за управление на отпадъците за различни възрастови и социални групи | 3 | Община | 2021-2027 | Общински бюджет и др.  |
| 2.5.3. Провеждане на местни кампании по почистване на обществени зелени площи, паркове, градинки, площади и др. | 3 | Община | 2021-2027 | Общински бюджет и др. |
| 2.5.4. Организиране на конкурси на екологична тематика за деца и ученици | 3 | Община, училища и детски градини | 2021-2027 | Общински бюджет и др. |
|  | 2.5.5. Участие в национални кампании на ПУДООС | 50 | Община, кметства, училища и детски градини | 2021-2027 | ПУДООС |
| **ОБЩО ЗА МЯРКА 2.5.** | **59** |  |  |  |
| **ОБЩО ЗА СПЕЦИФИЧНА ЦЕЛ 2:** | **5578** |  |  |  |

**Специфична цел № 3: Опазване и поддържане на биологичното разнообразие**

|  |  |  |  |  |  |
| --- | --- | --- | --- | --- | --- |
| **Мерки** | **Дейности/Проекти** | **Бюджет****(хил.лева)** | **Отговорна институция** | **Срок**  | **Източници на финансиране** |
| **1** | **2** | **3** | **4** | **5** | **6** |
| Мярка.3.1: Ограничаване на негативните вляния върху биологичното разнообразие в община Хисаря | 3.1.1. Изготвяне и/или актуализация на планове за управление на Защитените зони и биоразнообразието в общината | 5 | Община  | 2021 – 2027  | Общински бюджет и други |
| 3.1.2. Изграждане на нови и поддържане на съществуващи екопътеки в общината | 50 | Община, ДГС, | 2021 – 2027  | СПРЗСР, Общински бюджет и други  |
| 3.1.3. Подобряване икономическата стойност на горите, увеличаване на зелените системи и залесителни мероприятия | 300 | Община  | 2021 – 2027  | СПРЗСР, Общински бюджет и други |
| 3.1.4. Картиране на биологичното разнообразие на територията на общината | 50 | Община  | 2021 – 2027  | МОСВ, ПУДООС и др. |
| **ОБЩО ЗА МЯРКА 3.1.** | **405** |  |  |  |
| Мярка 3.2: Устойчиво управление на защитените зони по Натура 2000 в община Хисаря | 3.2.1. Подобряване на природозащитното състояние на видове и типове природни местообитания на територията на мрежата Натура 2000, попадащи в национални паркове, природни паркове и поддържани резервати | 1000 | Община РИОСВ, ДГС  | 2021 – 2027  | ОПОС, ПУДООС и други  |
| 3.2.2. Подпомагане изпълнението на мерки по опазване и възстановяване на редки и застрашени растителни и животински видове, както и на ценни природни територии в общината | 100 | РИОСВ, ДГС,Община  | 2021 – 2027 | ОПОС, ПУДООС и други финансиращи програми |
| 3.2.3. Изпълнение на предвидените лесоустройствени мероприятия по горскостопанските планове за горските територии  | 50 | Община , ДГС | 2021 – 2027 | ДБ, Общинския бюджет и други финансиращи програми |
| 3.2.4. Развитие на предприятия за преработка на диворастящи плодове, билки и гъби. | 100 | Частен сектор | 2021 – 2027 | СПРЗСР и частни инвестиции |
| **ОБЩО ЗА МЯРКА 3.2.** | **1250** |  |  |  |
| **ОБЩО ЗА СПЕЦИФИЧНА ЦЕЛ 3:** | **1655** |  |  |  |

**Специфична цел №4: Запазване и поддържане на доброто качество на атмосферния въздух**

|  |  |  |  |  |  |
| --- | --- | --- | --- | --- | --- |
| **Мерки** | **Дейности/Проекти** | **Бюджет****(хил.лева)** | **Отговорна институция** | **Срок**  | **Източници на финансиране** |
| **1** | **2** | **3** | **4** | **5** | **6** |
| Мярка 4.1: Реализиране на проекти и дейности за ограничаване вредното въздействие от употреба на твърди горива и внедряване на щадящи околната среда производства | 4.1.1. Проучване и анализ на възможностите за осъществяване на връзки и последващо изграждане на газопреносна мрежа в община Хисаря | 100 | Община и предприятия | 2021 – 2027 | Частни инвестиции, Общински бюджет и др. |
|  | 4.1.2. Оказване на административно съдействие на местните предприятия, при разработване на проекти за технологично обновяване и внедряване на щадящи околната среда производства | 2000 | Община и предприятия | 2021 – 2027 | ОПИК, Частни инвестиции и др. |
|  | 4.1.3. Реализиране на проекти за енергийна ефективност в обществени административни сгради и обекти на образователната, културната, социалната и здравната инфраструктура | 5000 | Община  | 2021 – 2027 | Републикански бюджет, Общински бюджет, Европейски фондове |
|  | 4.1.4. Провеждане на ежегодни информационни кампании за ползите от въвеждането на енергоспестяващи мерки и за вредното въздействие на изгарянето на твърди горива | 5 | Община  | 2021 – 2027 | Общински бюджет  |
| **ОБЩО ЗА МЯРКА 4.1.** | **7105** |  |  |  |
| **ОБЩО ЗА СПЕЦИФИЧНА ЦЕЛ 4:** | **7105** |  |  |  |

**Специфична цел №5: Поддържане и развитие на зелените площи за широко обществено ползване и подобряване чистотата на населените места**

|  |  |  |  |  |  |
| --- | --- | --- | --- | --- | --- |
| **Мерки** | **Дейности/Проекти** | **Бюджет****(хил.лева)** | **Отговорна институция** | **Срок**  | **Източници на финансиране** |
| **1** | **2** | **3** | **4** | **5** | **6** |
| Мярка 5.1: Подобряване чистотата на населените места, облагородяване и озеленяване на площите за общественно ползване  | 5.1.1. Реконструкция, благоустрояване и подобряване на физическата среда на град Хисаря – улици, паркове и зелени площи | 2000 | Община  | 2021 – 2023  | Общински бюджет, СПРЗСР,ПУДООС и други |
| 5.1.2. Блогоустрояване на паркове, зелени площи и зони за отдих в малки населени места | 500 | Община  | 2021 – 2027  | Общински бюджет, СПРЗСР,ПУДООС и други |
| 5.1.3. Организиране на ежегодни кампании за почистване на обществени зелени площи във всички населени на общината | 5 | Община  | 2021 – 2027  | Общински бюджет |
| 5.1.4. Контрол за спазване на нормативните изисквания в областта на опазване на околната среда, включително изсичане на дървета и изгаряне на битови отпадъци | - | Община  | 2021 – 2027  | - |
| 5.1.5. Намаляване на емисиите на прах от общински улици и пътища, чрез редовно почистване и поддържане | 70 | Община  | 2021 – 2027  | Общински бюджет |
| **ОБЩО ЗА МЯРКА 4.2.** | **2505** |  |  |  |
| **ОБЩО ЗА СПЕЦИФИЧНА ЦЕЛ 5:** | **9610** |  |  |  |

Всяко конкретно проектно предложение, което попада в обхвата на ЗООС и поднормативните актове към него, ще бъде съгласувано с РИОСВ и ще бъдат спазени всички необходими процедури по съгласуване и издаване на ОВОС или преценка за необходимостта от ОВОС още на етапа на инвестиционно проектиране и/или кандидатстване за финансиране по съответната програма.

б) мястото на предлагания план/програма в цялостния процес или йерархия на планиране и степен, до която планът/програмата влияе върху други планове и програми:

Програмата за опазване на оклонат среда на община Хисаря 2011-2027 г. е водещ стратегически и планов документ на местно ниво, който е в пряка връзка с документи от по-високо йерархично ниво, като: ЗООС, Национална стратегия за опазване на оклната среда и др.

в) значение на плана/програмата за интегрирането на екологичните съображения, особено с оглед насърчаването на устойчиво развитие:

В обхвата на ПООС попадат дейностите, свързани с опазването на околната среда, енергийната ефективност, прехода към кръгова икономика, устойчиво и балансирано териториално развитие, изведени и приоритизирани на база идентифицираните проблеми, които общинското ръководство трябва да реши, за да се постигне екологосъобразно социално-икономическо развитие. От изпълнението наПООС на Община Хисаря 2021-2027 г., се очаква да бъде постигнато следното:

Запазване на качествата на околната среда и биологичното разнообразие;

* Подобряване природозащитното състояние на природни местообитания и видове, предмет на опазване в мрежата Натура 2000;
* Устойчиво развитие на територията, което гаратнира чиста и безопасна за човешкото здраве и живот околна среда;
* Повишаване на дела на енергията от възобновяеми източници;
* Насърчаване на прехода към кръгова икономика;
* Превенция на риска от природни бедствия, аварии и катастрофи;
* Модернизация, укрепване и доизграждане на защитни съоръжения, корекция на речни корита, прочистване на дерета и др.;
* Ограничаване на риска и адаптация към изменението на климата;
* Намаляване на вредното въздействие на отпадъците, чрез предотвратяване образуването им и насърчаване на повторното им използване;
* Увеличаване на количествата на рециклираните и оползотворени отпадъци, чрез създаване на условия за изграждане на мрежа от съоръжения за третиране на цялото количество генерирани отпадъци, което да намали риска за населението и околната среда;
* Подобряване стопанисването на горите чрез увеличаване дела на отгледните сечи;
* Лесовъдски, агротехнически и биологични мероприятия и мерки за запазване на горските екосистеми, осигуряващи предпазване на флората и фауната;
* Залесяване на изсечени горски масиви, на пустеещи и на неземеделски земи и др.;
* Развитие на биоземеделие и био-производства;

Подобряване на жизнената среда, чрез благоустройство, озеленяване и др.

г) екологични проблеми от значение за плана/програмата:

Община Хисаря е със съхранена природа и много добри параметри за състоянието на околната среда. Няма сериозни екологични проблеми. Липсват замърсители на основните компоненти на средата - въздух, води и почви. Съществуващите екологични рискове са свързани преди всичко с липсата на пречиствателни станции за отпадни води и липса на ефективна система за рециклиране на отпадъците.

Факторите, влияещи върху екологичните качества на околната среда в община Хисаря са: автотранспорт, обществено-битови отоплителни източници и промишлени дейности, които на този етап са незначителни. Елементи на въздействие върху човешкото здраве са газовете, съдържащи серни и азотни окиси, оловни и серно-кисели аерозоли, прах, малки метални частици; отпадъчните промишлени води, съдържащи масла, разтворители, нефтопродукти, ароматични вещества; твърдите битови отпадъци; транспортните шумови нива.

д) значение на плана/програмата за изпълнението на общностното законодателство в областта на околната среда:

Реализирането на целите в областта на околната среда ще съдейства за опазване и предотвратяване на замърсяването на околната среда по всичките й компоненти и фактори на въздействие, ще намали риска за здравето на населението.

 За постигането на генералната стратегическа цел на Общинската програма за опазване на околната среда са формулирани следните специфични стратегически цели, оценени по приоритетност:

**Специфична цел № 1: Опазване на водите и водните обекти и развитие на водоснабдителната инфраструктура**

*Мярка 1.1:* *Обезпечаване на добро състояние и управление на водните ресурси на територията на общината.*

Подобряване на водоснабдяването и качеството на питейната вода в община Хисаря. Доизграждане на канализационната мрежа и осигуряване на необходимата инфраструктура за пречистване и отвеждане на отпадъчните води от населените места.

Подобряване на мониторинга и контрола върху състоянието и качеството на повърхностните и подземни води.

*Мярка 1.2: Превенция и управление на риска от наводнения и други природни бедствия*

Корекция на речни корита, прочистване и укрепване на канали, дерета и др.

**Специфична цел №2: Устойчиво управление на отпадъците**

Осигуряване на екологосъобразното управление на отпадъците, чрез предотвратяване, намаляване или ограничаване на вредното им въздействие върху човешкото здраве и околната среда.

*Мярка 2.1: Предотвратяване и намаляване на образуването на отпадъци*

*Мярка 2.2: Увеличаване на количествата рециклирани и оползотворени отпадъци и Прилагане на Стратегията и плана за действие за преход към кръгова икономика на Република България за периода 2021 – 2027 г.*

*Мярка 2.3: Подобряване на организацията по разделяне, временно съхранение, събиране и транспортиране и екологосъобразно обезвреждане на отпадъците*

*Мярка 2.4: Нормативно регулиране и укрепване на административния капацитет на общината за управление на отпадъците*

*Мярка 2.5: Участие на обществеността и превръщането й в ключов фактор при прилагане на йерархията на управление на отпадъците*

**Специфична цел № 3: Опазване и поддържане на биологичното разнообразие**

*Мярка 3.1: Ограничаване на негативните вляния върху биологичното разнообразие*

Опазване и възстановяване на природните екосистеми, генетичното биоразнообразие и обзпечаване на биологичната сигурност, съгласно българското и международно екологично законодателство. Подобряване на контрола върху възможните негативни влияния върху биологичното разнообразие и обезпечаване постигането на устойчиво използване на биологичните ресурси в община Хисаря.

*Мярка 3.2: Устойчиво управление на защитените зони по Натура 2000*

Включване на териториите с природозащитна стойност в цялостната схема за устройство на територията на община Хисаря. Устройване и социализиране на защитените зони по Натура 2000 като част от рекреационния потенциал на общината.

**Специфична цел №4: Запазване и поддържане на доброто качество на атмосферния въздух**

*Мярка 4.1: Развитие и оптимизиране на системите за мониторинг и подобряване качеството на атмосферния въздух*

Поддържане на нивата на замърсителите на въздуха в населените места до нормативно определените нива в страната.

**Специфична цел №5: Поддържане и развитие на зелените площи за широко обществено ползване и подобряване чистотата на населените места**

*Мярка 5.1: Подобряване чистотата на населените места, облагородяване и озеленяване на площите за общественно ползване*

Рехабилитация на съществуващата и изграждане на нова пътна и улична мрежа.

Увеличаване и поддържане на зелените площи в населените места.

**Специфична цел №6: Подобряване на административния капацитет за управление на околната среда и ангажиране на местното население**

*Мярка 6.1: Осигуряване на възможности за повишаване на професионалната квалификация на кадрите, компетентни по управление на околната среда в Общинска администрация - Хисаря*

*Мярка 6.2: Подобряване на информационната обезпеченост и ангажиране на местното население за опазване на околната среда*

Създаване на работещ механизъм за обмен на информация сред заинтересованите институции и организации работещи в сферата на околната среда. Осигуряване на публичен достъп до информация относно състоянието на околната среда и общинските дейности по управлението й чрез интернет платформа.

Формулираните по-горе цели на Общинската програма за опазване на околната среда на Община Хисаря представят не само посоката на развитие на политиката на общината в тази област през следващите няколко години, но са и базиращи за бъдещата стратегия за устойчиво развитие на общината. Постигането на целите заложени в настоящата програма само по себе си е следваща стъпка към систематичното решаване на екологичните проблеми в Община Хисаря.

е) наличие на алтернативи:

Програмата за опазване на околната среда на Община Хисаря 2021 – 2027 г. е основополагащ стратегически документ за осъществяване на местните политики и дейността на общинската администрация в областта на опазване на околната среда. Документът е разработен в съответствие с действащите нормативни изисквания на европейско, национално и местно ниво. Разработването му се базира на наличните данни, резултатите от проведени проучвания, анализи на социално-икономическото развитие, оценка на екологичното състояное, както и анализ на възможностите за финансиране на планираните проекти и дейности. Въз основа на събраните данни са направени експертни предложения и прогнози за развитие на община Хисаря, в т.ч. на инфраструктурата, зелените системи и механизмите за опазване на околната среда, управление на отпадъците и адаптация към климатичните промени.

2. Обосновка на конкретната необходимост от изготвянето на плана/програмата:

Програмата за опазване на околната среда на Община Хисаря 2021 – 2027 г. е част от системата на документи за стратегическо планиране и програмиране на община Хисаря.

 Като стратегически документ тя обвързва сравнителните предимства, ресурси и потенциал на местно ниво с ясно дефинирана визия, цели и приоритети, насочени към опазване на природната среда, за по-добро качество на живот и по-висок жизнен стандарт за хората.

3. Информация за планове и програми и инвестиционни предложения, свързани с предложения план/програма:

Програмата за опазване на околната среда на община Хисаря е свързан пряко със следните планове и програми:

План за интегрирано развитие на община Хисаря

Националната програма за развитие България 2030;

Общ устройствен план на община Хисаря.

Общински Програми за енергийна ефективност, насърчаване използването на ВЕИ и биогорива;

Програма за управление на отпадъците на община Хисаря и др.

Всички инвестиционни предложения предвидени в Програмата са свързани с подобряване на социално-икономическото развитие, демографските показатели жизнения стандарт на населението и опазването на околната среда.

4. Характеристики на последиците и на пространството, което е вероятно да бъде засегнато, като се отчитат по-специално:

а) вероятността, продължителността, честотата и обратимостта на последиците:

Програмата за опазване на околната среда на община Хисаря 2021-2027 г. ще окаже изцяло положително въздействие върху опазването на околната среда и екологичното състояние в района. Няма вероятност за вредни последици от включените мерки, проекти и дейности върху целевата територия и нейното население.

б) кумулативните въздействия:

Програмата за опазване на околната среда на община Хисаря 2021-2027 е изцяло съобразена със специфичните условия, ред и изисквания за прилагане на нормативните изисквания и документи, свързани с местното самоуправление, териториалното устройство, кадастъра, опазването на околната среда, управлението на отпадъците, адаптация към климатичните промени, енергийна ефективност, насърчаване на ВЕИ и др. Прилагането на програмата ще окаже положителни комулативни въздействия върху различни сфери на обществения живот, околната среда, живота и здравето на хората; Насърчаване на зелени и сини инвестиции, кръгова икономика, чиста околна среда, приспособяване към изменението на климата, превенция и управление на риска.“

в) трансграничното въздействие:

От изпълнението на ПООС не се очакват негативни трансгранични въздействия върху компонентите на околната среда. Напротив, предвидените мерки и дейности ще окажат положителен ефект върху трансграничното сътрудничество. Опазването на чистотата на въздуха, водите и почвите, чрез включените в ПООС мерки са предпоставка за добросъседски отношения с териториално близките Р Турция и Р Гърция.

г) рисковете за човешкото здраве или околната среда, включително вследствие на аварии, размер и пространствен обхват на последствията (географски район и брой население, които е вероятно да бъдат засегнати)

Изпълнението на Програмата за опазване на околната среда на община Хисаря 2021-2027 не създава рискове за човешкото здраве и околната среда. Напротив с реализиране на дейностите заложени в Програмата се цели намаляване на екологичните рискове: предотвратяване на замърсяване на почвите с отпадъци, управление на отпадъците, щадящо околната среда, рециклиране и преработка на отпадъците, пречистване на отапдъчни води, опазване чистотата на въздуха и почвите, защита на природните местообитания, запазване на биологичното разнообразие, превенция от горски пожари, природни бедствия и катастрофи, адаптация към климатичните промени и др.

д) очакваните неблагоприятни въздействия, произтичащи от увеличаване на опасностите и последствията от възникване на голяма авария от съществуващи или нови предприятия/съоръжения с нисък или висок рисков потенциал, съгласувани по реда на ЗООС, за случаите по чл. 104, ал. 3, т. 3 от ЗООС:

С реализирането на Програмата за опазване на околната среда на община Хисаря 2021-2027г. не се очакват неблагоприятни въздействия, произтичащи от увеличаване на опасностите и последствията от възникване на голяма авария. В общината няма и не се предвижда изграждане на предприятия и /или съоръжения с висок рисков потенциал.

е) величината и пространственият обхват на въздействията (географски район и брой на населението, които е вероятно да бъдат засегнати):

Програмата за опазване на околната среда на община Хисаря 2021-2027 е с пространствен обхват на въздействие цялата територия на община Хисаря, област Пловдив, Южен централен район на Република България. Общината включва 12 населени места – административния център град Хисаря и 11 села.

ж) ценността и уязвимостта на засегнатата територия (вследствие на особени естествени характеристики или на културно-историческото наследство; превишението на стандартите за качество на околната среда или пределните стойности; интензивно земеползване):

Засегнатите от изпълнението на Програмата за опазване на околната среда на община Хисаря 2021-2027 територии са урбанизирани и неурбанизирани. На територията на общината съществуват множество природни забележителности и защитени територии и зони, които ще бъдат защитени и опазени. Единственият ефект ще бъде положителен от цялостното подобряване на екологичните характеристики на общината.

з) въздействието върху райони или ландшафти, които имат признат национален, общностен или международен статут на защита:

Територията на община Хисаря е в обхвата на защитени зона по Натура 2000 и защитени територии по ЗЗТ и ЗБР. С реализацията на ПООС се цели опазване на всички видове защитени територии и зони от замърсяване и вредно антропогенно и климатично въздействие.

5. Карта или друг актуален графичен материал на засегнатата територия и на съседните ѝ територии, таблици, схеми, снимки и други - по преценка на възложителя, приложения:

Община Хисаря се намира в Централна южна България. Разположена е върху южните склонове на Същинска Средна гора и най-северния дял на Горнотракийската низина. Територията на общината заема северозападните части на област Пловдив (териториална единица от ниво NUTS 3 според класификацията на системата NUTS1) и Южен централен район (ЮЦР) от ниво NUTS 2.

 Географското положение на община Хисаря е благоприятно в няколко аспекта. Общинският център гр. Хисаря е разположен на 45 км. северно от областния център гр. Пловдив, на 40 км. северно от Автомагистрала „Тракия― – основна пътна артерия в Южна България, на 100 км. от гр. Стара Загора, на 175 км от столицата на България – гр. София и на 280 км. от град Бургас, който е второто по големина пристанище на Черно море .

Община Хисаря граничи с четири общини: община Стрелча (област Пазарджик )- на запад, община Копривщица (Софийска област) – на северозапад, община Карлово (област Пловдив)- на север, община Калояново (област Пловдив) – на югоизток.

 В състава й, освен общинския център град Хисаря , са включени още 11 села – Михилци, Черничево, Старо Железаре, Ново Железаре, Паничери, Мътеница, Старосел, Беловица, Красново, Кръстевич, Мало Крушево. По данни на ГД ГРАО (http://www.grao.bg) населението на община Хисаря по постоянен адрес намалява с около 6,5 % през 2020 спрямо 2015 г. и към 31.12.2020 г. е 10 681 души. Населението по настоящ адрес към 31.12.2020 г. е 11 820 души.

|  |  |  |  |
| --- | --- | --- | --- |
| **№**  | **ЕККАТЕ**  | **Наименование на** **административно -териториалната** **единица**  | **Категория**  |
| 1 | PDV37 | община Хисаря, област Пловдив | 3 |
| **№** | **ЕККАТЕ**  | **Наименование на населеното място**  | **Категория** |
| 1 | 77270 | Град Хисаря | 3 |
| 2 | 03589 | с. Беловица | 7 |
| 3 | 39579 | с. Красново | 6 |
| 4 | 40333 | с. Кръстевич | 7 |
| 5 | 46752 | с. Мало Крушево  | 7 |
| 6 | 48564 | с. Михилци | 7 |
| 7 | 49624 | с. Мътеница | 8 |
| 8 | 52088 | с. Ново Железаре | 7 |
| 9 | 55378 | с. Паничери | 5 |
| 10 | 68967 | с. Старо Железаре | 7 |
| 11 | 69016 | с. Старосел | 5 |
| 12 | 81030 | с. Черничево | 7 |

6. Нормативни изисквания за провеждане на наблюдение и контрол по време на прилагане на плана или програмата, в т.ч. предложение на мерки за наблюдение и контрол по отношение на околната среда и човешкото здраве:

Координиращ орган за наблюдение и оценка на изпълнението на ПООС 2021-2027 г. е РИОСВ - Пловдив. Орган за контрол по изпълнение на Програмата е Общинският съвет.

Кметът на общината информира ежегодно Общинския съвет и обществеността за изпълнението на програмата през предходната календарна година. За целта се изготвя Отчет за изпълнение на Програмата за предходната година, който се представя **в срок до 31 март** и се публикува на Интернет страницата на общината. Копие от отчета се изпраща на РИОСВ – Пловдив /ИАОС/. Препоръчва се Годишният доклад да съдържа информация за: Същността на общинската политика за опазване на околната среда; Напредъка по изпълнението на целите, приоритетите и мерките; Възникналите проблеми и предприетите мерки за тяхното решаване; Осъществените мероприятия за осигуряване на информация и публичност на действията по изпълнение на политиката.

За осъществяване на мониторинга се използват следните документи: Въпросници; Протокол за предаване на въпросниците; Протокол за приемане на попълнените въпросници; Анкетни карти; Протоколи от провеждане на публични мероприятия; Матрични карти за оценка на индикаторите; Мониторингови доклади.

Контролът като основна функция на системата за управление има за цел да създаде условия за подобряване работата на общинската администрация и за формулиране на правилни управленски решения във връзка с изпълнение на тази политика.

Предвид разпределението в обхвата на работа и функционалните задачи, присъщи на контрола, неговата основна задача е свързана с осигуряване на законосъобразност при изпълнението на политиките за опазване на околната среда, както и целесъобразност изразяваща се в процеса на детайлизирано проследяване работата по изпълнение на ангажиментите на длъжностните лица по тази политика.

Същностната характеристика дефинираща обхвата и съдържанието на контролния процес във висока степен се определя от съществуващите законови изисквания по отношение осигуряване на законосъобразност в публични институции и органи на местната власт.

Община Хисаря има разработена и функционираща вътрешна система за финансово управление и контрол, която на практика покрива изискванията за контрол върху законосъобразността на прилаганите инструменти при изпълнение на общински политики.

В този смисъл съществуващите субекти на контрол, вътрешни за общината и техните правомощия се уреждат от действащата вътрешна система за финансово управление и контрол. Формите и методите на работа за тях се предопределят отнормативните изисквания с вътрешен и външен характер.

Реализирането на Програмата за опазване на околната среда на община Хисаря е непрекъснат процес на изпълнение на дейностите, наблюдение, контрол и актуализация. Отчита се натрупания опит, трудностите и неуспехите, извършват се корекции на съществуващите вече насоки за развитие в посока към адаптиране на новите обстоятелства и промени във вътрешната и външна среда.

Главните рискове за постигането на стратегическите цели са свързани с комплекс от фактори, които до голяма степен са трудно предвидими в бъдещето. Това означава, че реализацията на програмата трябва да бъде непрекъснат процес на наблюдение, контрол и актуализация, анализ и корекции при грешки, трудности и неуспехи за адаптиране на планираните дейности към новите обстоятелства и пазарни условия. Основните компоненти на Програмата за опазване на околната среда (визия, цели, приоритети и мерките в плана), имат за цел да дадат преди всичко перспективи и насоки за равитие, но нямат задължителен характер. Тези компоненти не ограничават възможостта да бъдат разработвани, предлагани и реализирани и други практически мерки, програми и дейности, стига да са финансово и организационно обезпечени.